钦定古今图书集成/明伦汇编/官常典/第694卷 > 陈仁
## 钦定古今图书集成/明伦汇编/官常典/第694卷 > 陈仁

按《明外史韩文传》：“仁字子居，莆田人。成化末进士。弘
治中，官户部郎中。阙里先圣庙灾，疏请修省。陕西进
古玺，仁抗疏斥其伪。诏召番僧领占竹于四川，仁疏
谏。又请复建文忠臣方孝孺等官，多格不行。正德初，
瑾以赝银事坐尚书文罪，仁并谪。后迁南京兵部员
外郎。瑾诛，累擢至浙江右布政使。”